Tanlov ishtirokchilari uchun shartnoma loyihasi
Mazkur shartnoma loyihasi dastlabki hisoblanadi, uning shartlari O‘zbekiston Respublikasi amaldagi qonunchiligiga zid bo‘lmagan qismlarida Tomonlar tomonidan o‘zgartirilishi mumkin.

SHARTNOMA
DALGAKIRAN TIDY-30 rusumli vintli havo kompressorini ta'mirlash ishlarini bajarish to‘g‘risida
№ ___


Qo‘ng‘irot shahri 								«___» __________ 2026 y.

Ustyurt GQChB «O‘zbekneftgaz» AJ nomidan, keyingi o‘rinlarda “Buyurtmachi” deb ataladi, 09.01.2026 yildagi №01-12-2-9 ishonchnoma asosida ish yurituvchi direktor v. v. b. Z. G. Radjapov, bir tomondan, va ________________________, keyingi o‘rinlarda “Ijrochi” deb ataladi, ____________________ nomidan, ____________________ asosida ish yurituvchi, ikkinchi tomondan, birgalikda “Tomonlar” deb atalib, quyidagilar haqida ushbu Shartnomani tuzdilar:

1. Shartnoma tuzishning huquqiy asoslari

1.1. Mazkur Shartnoma eng yaxshi takliflarni tanlash tartibi natijalari bo‘yicha (2026 yil «___» ________ dagi № ___ bayonnoma) O‘zbekiston Respublikasining “Davlat xaridlari to‘g‘risida”gi Qonuni talablariga muvofiq tuzilgan.
1.2. Shartnoma O‘zbekiston Respublikasi Fuqarolik kodeksi, davlat xaridlari to‘g‘risidagi qonunchilik va boshqa normativ-huquqiy hujjatlar bilan tartibga solinadi.

2. Shartnoma predmeti

2.1. Buyurtmachi Ijrochiga 2-to‘plam DALGAKIRAN TIDY-30 rusumli vintli havo kompressorini kapital ta'mirlash ishlarini bajarishni topshiradi, Ijrochi esa kompressorni to'liq demontaj qilish, diagnostika qilish, defekt dalolatnomasini tuzish, nosoz uzel va agregatlar, ehtiyot qismlar, filtrlar, podshipniklar, remenlar, quvurchalar, klapanlar hamda boshqa butlovchi qismlarni almashtirish, kompressorni yig'ish, ishga tushirish, sozlash, sinovdan o'tkazish va ta'mirlash ishlarini belgilangan texnik talablarga muvofiq to'liq bajarish hamda Buyurtmachiga topshirish majburiyatini oladi. Buyurtmachi esa bajarilgan ishlarni qabul qilish va mazkur Shartnomada belgilangan tartibda ularning haqini to'lash majburiyatini oladi. Kompressorni kapital ta'mirlash ishlarini bajarish uchun zarur bo'lgan barcha ehtiyot qismlar, butlovchi buyumlar, materiallar va sarflanadigan vositalar Ijrochi tomonidan o'z mablag'lari hisobidan ta'minlanadi hamda ularning qiymati mazkur Shartnoma umumiy qiymati tarkibiga kiritiladi.
2.2. Bajariladigan ishlarning ro‘yxati, soni, ko‘rsatiladigan xizmatlar turlari, ularning joylashgan manzili, shuningdek, texnik va tashkiliy talablar mazkur Shartnomaning ajralmas qismi hisoblangan Texnik topshiriqda (1-ilova) belgilanadi.

3. Shartnoma narxi va hisob-kitob tartibi

3.1. Shartnoma narxi _________ so‘mni tashkil etadi hamda barcha soliqlar va majburiy to‘lovlarni o‘z ichiga oladi. Tibbiy ko‘rikdan o‘tkaziladigan xodimlar soni, ko‘rsatiladigan tibbiy xizmatlar hajmi, tibbiy ko‘rik turlari va xizmatlar qiymati ushbu Shartnomaning ajralmas qismi hisoblangan 2-ilovada belgilanadi. 2-ilovada ko‘rsatilgan narxlar Tomonlar tomonidan kelishilgan va tasdiqlangan bo‘lib, mazkur Shartnoma doirasida amalga oshiriladigan o‘zaro hisob-kitoblar uchun asos hisoblanadi.
3.2. Shartnoma narxi qat’iy hisoblanadi va O‘zbekiston Respublikasi qonunchiligida nazarda tutilgan hollardan tashqari o‘zgartirilmaydi.
3.3. To‘lov quyidagi tartibda amalga oshiriladi: xizmatlar qiymatining 15 foizi miqdorida oldindan to‘lov ushbu Shartnoma imzolangan kundan boshlab 10 (o‘n) bank kuni ichida amalga oshiriladi. Qolgan 85 foiz to‘lov ko‘rsatilgan xizmatlar bo‘yicha Tomonlar tomonidan imzolangan xizmatlar ko‘rsatish dalolatnomasi (qabul qilish-topshirish dalolatnomasi) hamda hisob-faktura asosida, Buyurtmachining Ijrochiga nisbatan muddati o‘tgan qarzdorligi mavjud bo‘lmagan taqdirda, 10 (o‘n) bank kuni ichida to‘lanadi..

4.1. Ijrochi majburiyatlari:
– Ijrochi mazkur Shartnoma shartlariga muvofiq DALGAKIRAN TIDY-30 rusumli vintli havo kompressorini kapital ta'mirlash ishlarini sifatli, to‘liq va belgilangan muddatlarda bajarish majburiyatini oladi;
– Ijrochi ta'mirlash ishlarini bajarishda amaldagi texnik me'yorlar, ishlab chiqaruvchi talablari, xavfsizlik qoidalari va sanoat standartlariga rioya etishi shart;
– Ijrochi kompressorni ta'mirlash uchun zarur bo‘lgan ehtiyot qismlar, butlovchi buyumlar, materiallar va sarflanadigan vositalarni o‘z mablag‘lari hisobidan ta'minlaydi;
– Ijrochi kompressorni ta'mirlash uchun asl nusxadagi ehtiyot qismlar, butlovchi buyumlar, materiallarni o‘rnatishi shart;
– Ijrochi ishlarni boshlashdan oldin joyiga kelib kompressor holatini o‘rganadi, zarur diagnostika ishlarini amalga oshirib ta’mirlash uchun kerakli ehtiyot qismlar ro‘yxati shakllantiriladi va aniqlangan nosozliklar bo‘yicha tegishli defekt dalolatnomasini rasmiylashtiradi;
– Ijrochi ta'mirlash jarayonida almashtirilgan ehtiyot qismlar va bajarilgan ishlar bo‘yicha Buyurtmachiga tegishli ma'lumotlarni taqdim etadi;
– Ijrochi ta'mirlash ishlari yakunlangandan so‘ng kompressorni yig‘ish, ishga tushirish, sozlash va belgilangan tartibda 72 soatlik sinovdan o‘tkazishni amalga oshiradi;
– Ijrochi bajarilgan ishlar bo‘yicha texnik hujjatlar, sinov natijalari va qabul qilish-topshirish dalolatnomasini rasmiylashtirishda ishtirok etadi;
– Ijrochi o‘z xodimlarining mehnat xavfsizligi, texnika xavfsizligi va obyekt hududidagi belgilangan tartib-qoidalarga rioya etishini ta'minlaydi;
– Ijrochi bajarilgan ishlarning sifati uchun mazkur Shartnomada belgilangan tartibda javobgar hisoblanadi.
– Ijrochi mazkur Shartnoma shartlariga muvofiq DALGAKIRAN TIDY-30 rusumli vintli havo kompressorini kapital ta'mirlash ishlari tugagandan so‘ng 1 yil kafolat muddatini taqdim etishi shart.  
 4.2. Buyurtmachi majburiyatlari:
– Buyurtmachi mazkur Shartnoma shartlariga muvofiq Ijrochiga DALGAKIRAN TIDY-30 rusumli vintli havo kompressorini kapital ta'mirlash ishlarini bajarish uchun zarur shart-sharoitlarni yaratib beradi;
– Buyurtmachi Ijrochiga ta'mirlash ishlarini amalga oshirish uchun kompressor, uning texnik holati to‘g‘risidagi mavjud ma'lumotlar, texnik hujjatlar hamda zarur bo‘lgan boshqa ma'lumotlarni taqdim etadi;
– Buyurtmachi Ijrochining vakillariga ishlarni bajarish joyiga kirish, kompressorni ko‘zdan kechirish, diagnostika qilish, demontaj va ta'mirlash ishlarini amalga oshirish uchun zarur sharoitlarni ta'minlaydi;
– Buyurtmachi bajarilgan ishlarni mazkur Shartnomada belgilangan tartibda va muddatlarda qabul qiladi hamda bajarilgan ishlar qiymatini belgilangan tartibda to‘laydi;
– Buyurtmachi ta'mirlash ishlari jarayonida aniqlangan qo‘shimcha ishlar yoki ehtiyot qismlarni almashtirish zarurati yuzaga kelganda, Ijrochi bilan kelishilgan holda tegishli qaror qabul qiladi;
– Buyurtmachi bajarilgan ishlarning qabul qilish-topshirish dalolatnomasini belgilangan tartibda rasmiylashtiradi;
– Buyurtmachi obyekt hududida amaldagi mehnat muhofazasi, texnika xavfsizligi va ichki tartib-qoidalar bilan Ijrochini tanishtiradi hamda ularning bajarilishini ta'minlaydi.

5. Maxsus shartlar
5.1. Buyurtmachi xizmatlar sifati va muddatlari ustidan nazoratni amalga oshirish huquqiga ega.
5.2. Ishlar (xizmatlar) yakunlangach, “Ijrochi” “Buyurtmachi”ga bajarilgan ishlar dalolatnomasini taqdim etadi.
5.3. Mazkur Shartnoma shartlari buzilgan taqdirda, Tomonlardan biri tomonidan yozma xabarnoma yuborish orqali bekor qilinishi mumkin.
5.4. Tomonlar boshqa Tomon tomonidan ushbu Shartnoma yoki qonunchilikni buzgan holda amalga oshirilgan harakatlar uchun javobgar emas.

6. Tomonlarning javobgarligi
6.1. Majburiyatlarni bajarmaganlik yoki lozim darajada bajarmaganlik uchun Tomonlar O‘zbekiston Respublikasi qonunchiligiga muvofiq javobgar bo‘ladi.
6.2. Xizmatlar ko‘rsatish muddatlari buzilganda, Ijrochi har bir kechiktirilgan kun uchun kechiktirilgan majburiyatlar qiymatining 0,1% miqdorida penya to‘laydi, biroq u Shartnoma umumiy qiymatining 15%idan oshmasligi kerak.
6.3. Jarima to‘lash Tomonlarni majburiyatlarni bajarishdan ozod etmaydi.

7. Shartnomaning amal qilish muddati
7.1. Mazkur shartnoma taraflar tomonidan tuzilgan zahoti kuchga kiradi va taraflar tomonidan majburiyatlar to‘liq bajarilgunga yoki 20__ yil “___”_________gacha qadar amal qiladi.
7.2. Shartnoma muddatining tugashi taraflarni javobgarlikdan ozod etmaydi.

7. Korrupsiyaga qarshi band
7.1. Shartnoma doirasida Tomonlar amaldagi qonunchilik, shu jumladan korrupsiyaga qarshi talablar bajarilishini ta’minlaydi va ular, ularning xodimlari, affillangan shaxslar, benefitsiarlar hamda jalb qilingan hamkorlar pora olish, tijorat poraxo‘rligi, pora berish yoki vositachilik kabi harakatlarni amalga oshirmasligini kafolatlaydi.
7.2. Tomonlar bevosita yoki bilvosita, shaxsan yoki uchinchi shaxslar orqali noqonuniy foyda olish maqsadida pul mablag‘lari yoki boshqa boyliklarni taklif qilish, berish yoki olishdan tiyiladi.
7.3. Tomonlar bunday harakatlarning oldini olish choralarini ko‘radi va shubhali holatlar yuzaga kelganda bir-birini yozma ravishda darhol xabardor qiladi.
7.4. Agar bir Tomonda boshqa Tomon tomonidan korrupsiyaga oid qoidabuzarlik sodir etilgan yoki sodir etilishi mumkin degan asosli shubha yuzaga kelsa, u yozma so‘rov yuborish huquqiga ega, javob 10 ish kuni ichida taqdim etilishi lozim.
7.5. Mazkur talablar bajarilmagan taqdirda boshqa Tomon Shartnomani bir tomonlama bekor qilish yoki uning bajarilishini to‘xtatib turish huquqiga ega.
7.6. Bir tomonlama bekor qilish natijasida yetkazilgan zarar ushbu Shartnomaga muvofiq qoplanadi, qoidabuzar Tomon esa zarar undirishni talab qila olmaydi.
7.7. Agar Tomon Jamiyat xodimlari tomonidan korrupsiyaviy harakatlarga duch kelsa, quyidagi aloqa kanallari orqali xabar berishi kerak:
– “Ishonch telefoni”: +998 71 233 28 88;
– rasmiy sayt orqali: [http://www.ung.uz/contacts/](http://www.ung.uz/contacts/);
– Facebook sahifasi: @uzbekneftgaz;
– Telegram kanali: @uzneftgazbot;
– pochta orqali yozma murojaat.

8. Fors-major

8.1. Tomonlar mazkur Shartnoma bo‘yicha majburiyatlarni qisman yoki to‘liq bajarmaganligi uchun, agar bunday bajarilmaslik tomonlarning irodasi va harakatlariga bog‘liq bo‘lmagan, oldindan ko‘rish va bartaraf etish imkoni bo‘lmagan favqulodda holatlar oqibatida yuzaga kelgan bo‘lsa, javobgarlikdan ozod etiladi.
8.2. Fors-major holatlariga tabiiy ofatlar (zilzila, suv toshqini, yong‘in va boshqa tabiiy hodisalar), urush, harbiy harakatlar, davlat organlarining qarorlari, favqulodda holatlarning joriy etilishi, elektr ta’minotidagi yirik uzilishlar hamda tomonlarning nazoratidan tashqaridagi boshqa holatlar kiradi.
8.3. Fors-major holati yuzaga kelgan tomon bu haqda boshqa tomonni imkon qadar qisqa muddatda, biroq 5 (besh) ish kunidan kechiktirmay yozma ravishda xabardor qilishi va bunday holatni tasdiqlovchi hujjatlarni taqdim etishi lozim.
8.4. Fors-major holatlari ta’sir qilgan davrda tomonlarning mazkur Shartnoma bo‘yicha majburiyatlarini bajarish muddati ushbu holatlar davom etgan vaqtga mutanosib ravishda uzaytiriladi.
8.5. Agar fors-major holatlari 3 (uch) oydan ortiq davom etsa, tomonlar mazkur Shartnomani davom ettirish yoki bekor qilish masalasini o‘zaro kelishuv asosida hal qiladilar.

9. Nizolarni hal etish

9.1. Shartnoma bo‘yicha yuzaga keladigan barcha nizolar muzokaralar yo‘li bilan hal etiladi, da’vo tartibi majburiy bo‘lib, ko‘rib chiqish muddati 15 ish kunini tashkil etadi.
9.2. Kelishuvga erishilmagan taqdirda, nizo Toshkent tumanlararo iqtisodiy sudida ko‘rib chiqiladi.

10. Shartnomani o‘zgartirish va bekor qilish tartibi

10.1. Qo‘shimcha kelishuvlar qonunchilikka muvofiq tuziladi va muhim shartlarni o‘zgartirmasligi kerak.
10.2. Barcha o‘zgartirish va qo‘shimchalar yozma shaklda rasmiylashtirilib, vakolatli shaxslar tomonidan imzolanadi.
10.3. Tomonlar quyidagi hollarda Shartnomani bir tomonlama bekor qilish huquqiga ega:
– Ijrochi tomonidan majburiyatlar bajarilmaganda;
– xizmatlar sifati talabga javob bermaganda.
10.4. Bekor qilish huquqiga ega Tomon bu haqda yozma ravishda xabardor qilishi shart.

11. Yakuniy qoidalar

11.1. Shartnoma imzolangan kundan boshlab kuchga kiradi va majburiyatlar to‘liq bajarilgunga qadar amal qiladi.
11.2. O‘zgartirish va bekor qilish faqat davlat xaridlari to‘g‘risidagi qonunchilikka muvofiq amalga oshiriladi.
11.3. Mazkur proforma xarid hujjatlarining bir qismi hisoblanadi va tanlov g‘olibi tomonidan majburiy imzolanadi.

12. Tomonlarning yuridik manzillari, to‘lov va boshqa rekvizitlari

BUYURTMACHI					IJROCHI



2026 йил «___» ____________даги
___-сонли шартномага
1-ИЛОВА






TEXNIK TOPShIRIQ
DALGAKIRAN TIDY-30 rusumli vintli havo kompressorini ta’mirlash ishlari va xizmatlarini xarid qilish uchun

«O‘zbekneftgaz» AJ Ustyurt gaz qazib chiqarish boshqarmasi 








BUYURTMACHI							IJROCHI





2026 йил «___» ____________даги
___-сонли шартномага
2-ИЛОВА

XIZMATLAR QIYMATI (SPETSIFIKATSIYA)

	T/r
	Uskunaning nomi
	Ishlarning nomi
	O‘lchov birligi
	Soni
	1 birlik uchun xizmat narxi (so‘m)
	Jami qiymati (so‘m)

BUYURTMACHI											IJROCHI


